text: Se interview: Ung mor tvinges til at forlade gymnasiet
  16 marts 2014 kl. 16.07
  Regeringen opfordrer unge til at tage uddannelse, men regler tvinger nu en 17-årig nybagt mor til at forlade gymnasiet for at forsørge sit nyfødte barn. Hun kan kun få økonomisk støtte, hvis hun dropper ud.
  17-årige Emma Kasten er nybagt mor, men hun vil gerne fortsætte sin uddannelse i 2.j. på Fredericia Gymnasium sammen med alle hendes venner. Så hun ønsker at holde barsel i sommerferien, og samtidig har hun familie, der er klar til at hjælpe i den krævende periode.
  Problemet er bare, at hun intet har at leve for, hvis hun fortsætter sin uddannelse. Til gengæld får hun 11.712 kroner om måneden, hvis hun stopper.
  Årsagen er, at Fredericia Kommune ikke mener den unge mor er berettiget til kontanthjælp - eller uddannelsesydelse, som det hedder for unge under 30, og hun er for ung til SU.
  Se uddrag af interviewet med Emma Karsten nedenfor.
  I TV SYD Nyheder kl. 19.30 kan du høre Karen Heebøll, direktør for Pleje, sundhed og arbejdsmarked i Fredericia forklare, hvorfor kommunen ikke vil hjælpe den unge mor.
  
  Se interview med Emma Kasten her:
  
  